Franciaországi, elzászi eredetű katonacsaládból származik. Édesapja császári és királyi alezredes volt. A bécsújhelyi katonai akadémián végzett. Felesége révén magyar Fejér vármegyei birtokos lett. 1848. szeptemberétől százados volt a Zrínyi önkéntes, októbertől a 35. honvédzászlóaljban. December 18-án őrnagyi rangot kapott és a 44. zászlóalj parancsnoka lett. 1849. február 26-27-én részt vett a kápolnai csatában.